Regsoptrede teen bakkery wat brood onder gewig verkoop. | Die Nuus in Afrikaans - Koerant.co.za
Regsoptrede teen bakkery wat brood onder gewig verkoop.	Die Nasionale Reguleerder vir Verpligte Spesifikasies het met regsoptrede begin teen die eienaars van die maatskappy, ” Baked for You” wat na bewering brood onder die voorgeskrewe gewig gebak het.
Dit volg nadat inspekteurs van die reguleerder op verskeie brode in die Wellingtongebied beslag gelê het wat ligter as die voorgeskrewe 600 gram was. In die meeste gevalle was die gemiddelde massa 429 gram.
Die eienaars van die bakkery in die Paarl het intussen ontken dat hy beplan het om verbruikers te mislei. Chris Wallis het gesê die betrokke brood is as sogenaamde begrotingsbrood sonder ‘n gewigsspesifikasie verkoop. Angelina Jolie Louis Vuitton se nuwe gesig
JY LEES NOU Angelina Jolie Louis Vuitton se nuwe gesig
Kaalvoet in 'n houtboot in Kambodja met 'n Louis Vuitton-drasak langs haar is Angelina Jolie die nuutste gesig in Louis Vuitton se nuutste Core Values-advertensieveldtog, waarvan Bono van U2 en die akteur Sean Connery ook al gesigte was.
Kambodja is waar Angelina in 2000 Lara Croft: Tomb Raider verfilm het, asook die land waar sy haar eerste kind, Maddox, aangeneem het. Sy was glo oorweldig deur die skoonheid van die land en die warmte en vrygewigheid van sy mense.
Volgens Petro Beccari, Louis Vuitton se uitvoerende vise-president van bemarking en kommunikasie, voel hulle geëerd dat Angelina ingestem het om deel van hul Core Values-veldtog te wees, waarvan die sentrale tema van reis as beide 'n fisieke en emosionele reis een is waarmee Angelina persoonlik kan identifiseer.
"Sy is 'n wêreldwye ster, nie net as aktrise nie, maar ook vanweë haar verbintenis tot internasionale humanitêre kwessies," het hy gesê.
Die Alto-drasak van seildoek wat in die foto gebruik word, is Angelina se persoonlike handsak, en sy skenk die geld wat sy vir die veldtog betaal is vir liefdadigheid.
Die foto's is deur die bekende fotograaf Annie Leibovitz geneem.